Sitagroí

Sitagroí (; myös Sitagrí) on Kreikan kylä sekä samanniminen Prosotsánin kunnan kunnallisyksikkö (Δημοτική Ενότητα Σιταγρών, Dimotikí Enótita Sitagrón) ja entinen itsenäinen kunta. Se sijaitsee Dráman alueyksikössä Itä-Makedonian ja Traakian alueella. Koko kunnallisyksikön väkiluku on 4 001 ja varsinaisen Sitagroín kylän väkiluku 702 (vuonna 2011).

Sitagroín kylä sijaitsee linnuntietä noin 11 kilometriä länsilounaaseen Drámasta. Sitagroín kunnallisyksikkö käsittää Prosotsánin kunnan kaakkoisosan. Sitagroí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Prosotsánin kuntaan, jolloin se muuttui uuden kunnan kunnallisyksiköksi.

 Kunnallisyksikön osat 

Sitagroín kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Argyroúpoli Argyroúpoli 661 Fotolívos Fotolívos 1 484 Mavroléfki Mavroléfki 418 Megalókampos Megalókampos 309 Mikrókampos Mikrókampos 242 Perichóra Ágios Minás 4 Perichóra 181 Sitagroí Sitagroí 702 Yhteensä: 4 001

 Lähteet 

Luokka:Itä-Makedonian ja Traakian entiset kunnat
Luokka:Itä-Makedonian ja Traakian kylät
Luokka:Prosotsáni